**Priloga 3\_Obrazec za pripravo programov usposabljanj**

|  |  |
| --- | --- |
| **Naziv programa** | Zasnova celovitih marketinških sistemov na spletu |
| **Področje** | Tehnika |
| **Predlagatelj programa** (ime šole in imena pripravljalcev programa) | Šolski center Krško-SevnicaSpletna Akademija d.o.o. (predavatelj Tadej Bevc) |
| **Kratek opis programa**(max. 150 besed) | Program je namenjen vsem podjetnikom. Korak po koraku jih nauči, kako na spletu pravilno izvajati marketing, promovirati in prodajati njihove produkte, avtomatizirati poslovne procese (promocijo in prodajo) in priti do boljših poslovnih rezultatov z manj truda in vloženih sredstev. |
| **SPLOŠNI DEL** |
| **Utemeljenost** (v skladu z razpisom in analizo potreb) | V skladu z javnim razpisom Ministrstva za izobraževanje, znanost in šport ''Izvajanje programov nadaljnjega poklicnega izobraževanja in usposabljanja v letih 2018 – 2022'' ter skladno s cilji projekta MUNERA3, bi izvedli delavnice, na katerih bi udeleženci dobili ključna znanja s področja promocije in prodaje preko spleta, ki bi jim pomagala do samostojnosti in boljših rezultatov pri prodaji njihovih produktov ali storitev.Izobraževanje je sestavljeno iz več sklopov oz. posameznih delavnic, na katerih se obdela določena tematika (teorija in praktični prikazi), udeleženci pa sproti in kasneje doma izpolnjujejo naloge, ki jih pripeljejo do zasnovanega celovitega marketinškega sistema za promocijo in prodajo njihovih produktov ali storitev. |
| **Ciljna skupina** (v skladu z razpisom in analizo potreb) | Ciljna skupina za te delavnice so vsi, ki na delovnih mestih delujejo na področju marketinga in samostojni podjetniki s kakršnimi koli produkti ali storitvami. |
| **Pogoji za vključitev v program** (v skladu z razpisom) | Kandidat mora imeti svoje produkte ali storitve (znano področje dela, razumeti mora, kdo mu je ciljna publika…) oz. vsaj razvito osnovo idejo za svoj posel. |
| **Cilji programa** (v skladu z razpisom in analizo potreb) | Cilj programa je, da udeleženec osvoji vsa potrebna znanja, ki mu bodo omogočala, da je pri promociji in prodaji svojih produktov ali storitev preko spleta samostojen in uspešen. |
| **Obseg programa** (skupno št. ur) | Vse delavnice skupaj obsegajo 50 ur. |
| **Oblika dela** | **Kontaktne ure** | **On line delo**(max 50 % celotnega programa) | **Izdelek ali storitev** | **Drugo**(navedite) |
| **Teoretični del** (št. ur) | 30 ur |  |  |  |
| **Praktični del** (št. ur) | 20 ur |  |  |  |
| **Način evidentiranja** (lista prisotnosti, podpisana izjava – izdelek, storitev …) | Lista prisotnosti in izpolnjen delovni zvezek |  |  |  |
| **Pogoji za končanje programa** | Izdelan celovit marketinški načrt za promocijo in prodajo produktov ter storitev udeleženca |
| **POSEBNI DEL** |
| **Vsebine programa** | Udeleženci se bodo tekom celotnega programa seznanili s sodobnimi strategijami in pristopi k promociji in prodaji produktov ali storitev s pomočjo spleta. Pridobili bodo ključne informacije o tem :- kaj danes v svetu spletnega marketinga deluje,- kakšni produkti in storitve so v trendu,- kaj jih lahko postavi pred njihovo konkurenco,- kako zasnovati učinkovite prodajne spletne strani,- uporabljati družbena omrežja,- učinkovito oglaševati,- izvajati email marketing in- avtomatizirati svoj posel |
| **Kompetence,** pridobljene s programom | Po opravljenem programu bo udeleženec sposoben samostojno razmišljati in postavljati učinkovite ter celovite marketinške sisteme in kampanje na spletu za promocijo in prodajo kakršnih koli produktov ali storitev na spletu. |
| **Spretnosti,** pridobljene s programom | Udeleženec se bo na delavnicah naučil predvsem naslednjih spretnosti :- analize trga- analize in pravilne izbire ključnih besed- razvoj ali prestrukturiranje produktov in storitev na podlagi ugotovitev predhodnih analiz,- razvoj dobrih promocijskih in prodajnih strategij na podlagi ugotovitev predhodnih analiz,- vodenje marketinških kampanj,- uporaba družbenih omrežij (predvsem Facebook) v promocijske in prodajne namene,- oglaševanje na družbenih omrežjih,- pridobivanje kontaktov potencialnih strank,- izvajanje email marketinga in snovanje ter postavljanje avtomatiziranih promocijskih kampanj. |
| **Splošne kompetence,** dopolnjene s programom | Program bo udeležencu pomagal do boljših poslovnih rezultatov, predvsem na področju prepoznavnosti, gradnje osebne ali blagovne znamke ter prodaje njegovih produktov in storitev. |
| **Organizacija izobraževanja** (navedba vsebinskih sklopov –modulov, časovni obseg) | Program je sestavljen iz 6 intenzivnih delavnic. 1. delavnica : Privlačnostni marketing (7 ur)2. delavnica : Zasnova produktov in storitev (7 ur)3. delavnica : Strategije za promocijo in prodajo (7 ur)4. delavnica : Zasnova spletnih strani (7 ur)5. delavnica : Družbena omrežja (7 ur)6. delavnica : Email marketing in avtomatizacija marketinga (7 ur)Udeleženci po vsaki delavnici opravijo del nalog še doma (8 ur).Vsak udeleženec prejme delovni zvezek, ki ga tekom vseh 6 delavnic izpolni.Kandidati dnevno vpisujejo svojo prisotnost s podpisom na seznam. Na začetku izvajanja programa kandidati izpolnijo evidenčni list, kjer vodji programa oddajo vse svoje podatke, ki so potrebni za vodenje dokumentacije znotraj projektaNa začetku izvajanja programa izvajalec pripravi anketni vprašalnik, s katerim ugotovimo predhodna znanja vsakega kandidata. Temu primerno bodo prilagojene tematike oz. zahtevnost podanih informacij.Ob zaključku programa kandidati izpolnijo vprašalnik, s katerim ugotavljamo ustreznost trajanja programa in zahtevnostno stopnjo, tako teoretičnega, kot tudi praktičnega dela izobraževanja. Pridobijo se tudi podatki o pričakovanjih udeležencev in strokovnosti izvajalca programa.  |
| **Izobrazba in kompetence izvajalca(ev) programa** (stopnja in smer izobrazbe) | Pridobljena univerzitetna izobrazba in dodatne izkušnje ter znanja s področja posla, marketinga in prodaje, podprte z vsaj petletno prakso na področju spletnega marketinga. |

|  |  |  |  |
| --- | --- | --- | --- |
| Program  | Datum | Odobril  | Zavrnil – Opombe |
| Programski odbor  | 21.2.2019 | DA |  |
| Svet zavoda potrdil | 26.2.2019 | DA |  |